

*Open Education Resource*

**खेळ-अन्नसाखळीचा** .

* *श्री. महेंद्र भोर .*
* *विज्ञान आश्रम*

**घटक –** विद्यार्थांना खेळाद्वारे अन्नसाखळी हि संकल्पना स्पष्ट करणे.

**उत्पादक काम** – विद्यार्थांना अन्नसाखळी तयार करण्यास शिकविणे.

* विद्यार्थांना अन्नसाखळीचा अर्थ स्पष्ट करण्यास शिकविणे.
* विद्यार्थांना पर्यावरणातील विविध सजीवांचे एकमेकांशी असलेले संबंध माहिती करून देणे.

**साहित्य व साधने**: वेगवेगळ्या प्राण्यांची चित्रे,शक्य असल्यास पॅनेल बोर्ड,तार

**अपेक्षित कौशल्य:**

* अन्नसाखळीतील क्रमानुसार प्राण्यांची चित्रे चिटकविता येणे.
* अन्नसाखळी तयार करून त्याचा अर्थ स्पष्ट करता येणे.
* वेगवेगळ्या प्राण्यांच्या चित्रांवरून अन्न्जाळे तयार करता येणे.
* पर्यावरणातील सगळ्या अन्न्साखळयांमुळे पर्यावरण संतुलन कसे राखले जाते हे सांगता येणे.
* आपले विचार अशाब्दिक माध्यमातून प्रभावीपणे व्यक्त करण्यास शिकविणे.

**संदर्भ:**

इयत्ता- पाचवी विषय–परिसर अभ्यास भाग-१

पाठाचे नाव: पर्यावरण संतुलन

घटक:अन्नसाखळी,अन्न्जाळे व इतर

पान क्र.१ ते ७.

**प्रस्तावना:**

* **संकल्पना –**

निसर्गातील प्रत्येक सजीव अन्न्साठी एक-मेकांवर अवलंबून असतो.म्हणजे एक भक्ष्य तर त्याला खाणारा भक्षक असतो.निसर्गातील ही भक्ष्य भक्षक साखळी जिवंत असणे खूप महत्वाचे असते. निसर्गातील या भक्ष्य-भक्षक साखळीलाच अन्न साखळी असे म्हणतात. जसे- नाकतोडा गवत खातो.बेडूक नाकतोङयाला खातो.साप बेडकाला खातो.आणि गरुड सापाला खाते.अश्या प्रकारे निसर्गातील प्रत्येक प्राणी अन्नासाठी एकमेकांवर अवलंबून असतो. उदा.नाकतोडा गवत खातो.तर नाकतोड्याला पक्षी खातात.पक्ष्यांना साप खातो तर सापाला घुबड खाते. म्हणजेच निसर्गातील ह्या साखळीलाच अन्नसाखळी असे म्हणतात. जसे कि, वनस्पती सुर्यप्रकाशाच्या सानीध्यात वाढतात.वनस्पतींना हरीण खाते.हरणाला सिंह खातो.आता असे समजा निसर्गातील हरिणांची संख्या कमी झाली तर काय होईल बरे?? याचा परिणाम सिंहांवर होईल अन्नासाठी हरणांवर अवलंबून असणारे सिंह परिणामी उपासमारीने मरतील.आणि हरीण गवत खाते पण हरणांची संख्या कमी झाल्याने गवतांची संख्या वाढेल.म्हणजेच अन्नसाखळीतील एक घटक जरी कमी झाला तरी दुसरा आपोआपच नष्ट होईल.म्हणूनच निसर्गात अन्नसाखळी जिवंत राहणे खूप महत्वाचे आहे. एका सजीवाला एकापेक्षा अनेक सजीव खातात त्यांना देखील इतर अनेक सजीव खातात या सर्वांमुळे एक अन्न्जाळे तयार होते.

C:\Users\Mandar\AppData\Local\Microsoft\Windows\Temporary Internet Files\Content.IE5\Z9BW6DE0\MC900371050[1].wmf**(लर्निंग रिसोर्स)**

|  |  |
| --- | --- |
| क्रमांक | व्हिडिओ मोड्यूल |
| १ | [खेळ अन्न्साखाळी चा.pptx](खेळ%20अन्न्साखाळी%20चा.pptx) |

**पूर्वतयारी:**

1. शिक्षकांनी वेगवेगळ्या प्राण्यांची चित्रे जमा करून ठेवणे.
2. प्रात्यक्षिकास लागणारे साहित्य जमा करून ठेवा.
3. मुलांचे गट करा.

**कृती**:कृतीसाठी ppt पाहणे

**उपयोग:**

1. खेळाद्वारे अन्नसाखळी संकल्पना स्पष्ट करण्यासाठी.
2. विद्यार्थ्यांच्या शिक्षणात खेळाद्वारे रुची वाढविण्यासाठी.
3. पर्यावरणातील सजीवांची माहिती होण्यासाठी.
4. पर्यावरण संतुलन राखण्यासाठी.

**सूचना:**

* मुलांना अन्नसाखळी तयार करण्यास सांगण्याआगोदर अन्नसाखळीबद्दलपूर्ण माहिती द्यावी .
* मुलांना अन्नसाखळी तयार करताना प्राण्यांची चित्रे क्रमवार लावण्यास सांगणे.
* मुलांनी एका गटामिळून अन्नसाखळी तयार करणे.गटातील प्रत्येक मुलाचा सहभाग आवश्यक .